stanford-oval/wikipedia huggingface dataset:
המוזיאון לאמנות עכשווית של ברצלונה
אדריכלות

מאייר קיבל על עצמו את המשימה הקשה ליצור בניין שיציג בסופו של דבר מגוון יצירות אמנות עכשוויות שלא היו ידועות לו בזמן התכנון. הבחירה לבנות את המוזיאון בפלאסה דל אנג'לס עולה בקנה אחד עם החזון של מאייר למקם את הבניין בין כמה מהרחובות והבניינים העתיקים ביותר של ברצלונה, בנוסף לשיפוץ המרחב הציבורי של שכונת אל רבאל.
לאחר השלמת הבנייה בתקציב של 35 מיליון דולר, התקשורת המקומית התייחסה למוזיאון כ"הפנינה" בין האדריכלות הישנה והרחובות הצרים במרחק של כמה רחובות מהרובע הגותי של ברצלונה. לסגנון האדריכלי של הבניין יש השראה חזקה למודרניזם. הבניין הלבן הגדול (120 על 35 מטר) וחלק ניכר מהחזית הדרומית שלו מזוגגת, ומספקת למבקר נוף לרחבה, ומאפשר כניסה רבה של אור טבעי לגלריות הפנימיות. במוזיאון שלוש גלריות עיקריות, הניתנות לחלוקה, וכן חמש גלריות קטנות יותר, אחת מהן נמצאת במגדל.
אוסף

האוסף הקבוע של כ-5,000 יצירות (מעל 1,100 יצירות בזמן פתיחת המוזיאון ב-1995) מתוארך לאמצע המאה ה-20 ואילך. ישנן שלוש תקופות של אמנות מודרנית המיוצגות: הראשונה מכסה את שנות הארבעים עד שנות השישים; השנייה משתרעת על פני שנות השישים והשבעים; התקופה השלישית היא עכשווית. האוספים מתמקדים באמנות קטלאנית וספרדית שלאחר 1945, אם כי חלק מהאמנים הבינלאומיים מיוצגים גם הם.[דרוש מקור]
בשנת 2007 הוקם המרכז ללימודים ותיעוד MACBA, שפיתח פן של אספנות משלימה עם האוסף המסורתי.
בשנת 2011, פיליפ מאיי (Philippe Méaille) השאיל 800 יצירות של קבוצת האמנים הרדיקליים הקונספטואליסטים "אמנות ושפה" ל-MACBA. מחשש לחוסר יציבות פוליטית לאחר משאל העם בקטלוניה באוקטובר 2017, הוא משך את השאלתו והחזיר את האוסף שלו לטירת מונסורו - מוזיאון לאמנות עכשווית.
בשנת 2020, תחת כהונתו של פראן בארנבליט (אנ'), הוכרזה על התרומה הנדיבה ביותר שקיבל המוזיאון אי פעם, אוסף רפאל טוס לאמנות מושגית (אמנות קונספטואלית).
חינוך, פרסומים ואירועים

בדצמבר 2007 פתח המוזיאון את מרכז הלימוד שלו, חדר הקריאה בספרייה וחדר האוספים המיוחדים המעניקים לציבור גישה חופשית לספרי המוזיאון, לאוסף הפרסומים והארכיונים של המוזיאון.
המוזיאון מפרסם בעיקר קטלוגים של תערוכות מהמוזיאון, אם כי פרסם כמה ספרים מונוגרפיים ומאמרים ביקורתיים. יש לו גם שלושה פרסומים דיגיטליים: "Quaderns portàtils",‏ "Quaderns d'Àudio" ו-"Sèrie Capella MACBA".
המוזיאון מציע הרצאות, ימי עיון, סיורים מודרכים, הקרנות וידאו ועוד להרחבת ההזדמנויות החינוכיות העומדות לרשות הציבור.
מיקום

כתובת המוזיאון היא פלאסה דלס אנג'לס 1, ברצלונה. תחנות הרכבת התחתית הקרובות ביותר הן קטלוניה ואוניברסיטט.
מול המוזיאון הראשי, במנזר דל אנג'לס מימי הביניים, שעל שמו נקראת הכיכר, הוסבה קפלה לאזור תצוגה נפרד המכונה Capella del MACBA, עם מופעי וידאו ארט קבועים. הכניסה לחלק זה של המוזיאון היא ללא תשלום.
מוזיאון נוסף לאמנות עכשווית, מרכז לתרבות עכשווית של ברצלונה (CCCB), נמצא בסמוך ל-MACBA, ונגיש גם מהרחוב וגם מהפטיו הפנימי.
האזור שמול המוזיאון ידוע בקרב גולשי סקייטבורד כאחד ה"נקודות" האייקוניות ביותר לספורט בעולם. דגם תלת-ממדי של המיקום מוצג במשחק הסמארטפון "Skater", והיה מיקום מפורסם במגזין Transworld Skateboarding ליום הסקייטבורד בשנת 2016.
ניהול

MACBA מנוהלת על ידי קונסורציום שנוסד ב-1988, שחבריו כוללים את הממשלה האזורית של קטלוניה, מועצת העיר ברצלונה ומשרד התרבות הספרדי. במרץ 2015, ברתומאו מארי אי ריבאס התפטר מתפקידו כמנהל המוזיאון לאור מריבות צנזורה על מיצג שנוי במחלוקת של האמנית האוסטרית אינס דאוג'ק. ביולי 2015, פראן בארנבליט (אנ') מונה למנהל החדש. אלווירה דיאנגאני אוזה, האישה השחורה הראשונה שהובילה את MACBA מאז הקמתה, נכנסה לתפקיד המנהלת ב-2021.
הערות שוליים

↑  "El Macba tanca el 2018 amb un 27,3% més de públic que l'any anterior". Ara. 2 January 2019. Retrieved 13 August 2019.
1 2 3  Maximilíano Durón (July 16, 2021). "Barcelona's MACBA Names Elvira Dyangani Ose as Next Director". ARTNews.
↑  MACBA website
1 2  Belen Palanco (July 24, 2015), Beleaguered Barcelona museum gets a new director The Art Newspaper.
↑  Alan Riding (May 10, 1995), A Modern 'Pearl' Inside Old Barcelona The New York Times.
↑  Julie Baumgardner (July 22, 2014), MACBA To Expand Art in America.
↑  Moldoveanu, Mihail. (1997), “Filtered light: the Contemporary Art Museum of Barcelona.” Museum International, 49: 10–14.
↑  Riding, Alan. “A Modern ‘Pearl’ Inside Old Barcelona.” New York Times, May 10, 1995.
1 2  Alan Riding (May 10, 1995), A Modern 'Pearl' Inside Old Barcelona The New York Times.
↑  "MACBA Banks on History – Art in America". www.artinamericamagazine.com. 21 November 2011. Retrieved 2018-01-16.
↑  Montañés, José Angel (2011-03-30). "Material sutil para el Macba". El País (in Spanish). Retrieved 2018-01-16.
↑  "Fearing Political Instability After the Catalonia Referendum, a Collector Withdraws Loans From MACBA". artnet News. 2017-10-12. Retrieved 2018-01-16.
↑  "French Collector Pulls Loans from MACBA After Catalonia Referendum". artforum.com. Retrieved 2018-01-16
↑  "Exhibition - In Real Time. Rafael Tous Collection of Conceptual Art - MACBA Museum of Contemporary Art of Barcelona". www.macba.cat. Retrieved 2022-05-13.
↑  Levinas, Dani (2022-03-29). "Rafael Tous: "Las cosas en la vida hay que repartirlas". El País (in Spanish). Retrieved 2022-05-13.
↑  "Skateboarding Barcelona, a Locals Guide: MACBA - Sant Jordi Hostels". Sant Jordi Hostels. 2017-01-01. Retrieved 2017-12-05.
↑  "¿Es el MACBA de Barcelona el mejor lugar del mundo para patinar?". Sports (in Spanish). 2015-09-23. Retrieved 2017-12-05.
↑  Team, The Skater (2017-01-06), Skater, The Skater Team, retrieved 2017-12-05
↑  Belen Palanco (July 24, 2015), Beleaguered Barcelona museum gets a new director The Art Newspaper.
| --- | --- |
בקרת זהויות :  NLI: 987007605087905171  BIBSYS: 97042666  BNE: XX151499  BnF: cb13329811j (data)  CANTIC: a10294168  CiNii: DA1168400X  GND: 5264000-0  ISNI: 0000 0004 1804 5813  LCCN: n93118140  NKC: xx0043777  SUDOC: 035688386  ULAN: 500253377  VIAF: 169748196   WorldCat (עם VIAF): 169748196
התאחדות הלשון ההולנדית

| --- | --- |


 גוף פיקוח על לשון
 תקופת הפעילות:  9 בספטמבר 1980 – הווה (44 שנים) 
 מיקום
 מיקום:  Paleisstraat 9 Den Haag 
 מדינה:  הולנד הולנד
 taalunie.org
 
התאחדות הלשון ההולנדית (בהולנדית: Nederlandse Taalunie) היא גוף בין-ממשלתי, שמטרתו לקבוע מדיניות משותפת בתחום הלשון ההולנדית והוראתה. היא נוסדה ב-9 בספטמבר 1980 על ידי ממשלות הולנד ובלגיה. סורינאם הצטרפה להתאחדות ב-12 בינואר 2005. בהסכם המכונן של ההתאחדות נקבעה אפשרות לצירוף מדינות נוספות שבהן מדוברת הלשון ההולנדית (האנטילים ההולנדיים וארובה), אבל אלו טרם הצטרפו. מוסדות ההתאחדות הן ועדת שרים (מורכבת משרי החינוך והתרבות של המדינות החברות), המזכירות הכללית, ועדה בין-פרלמנטרית, ומועצת הלשון והתרבות ההולנדית.
פעילות ההתאחדות

התאחדות הלשון ההולנדית היא גוף יוצא דופן, בהיותו גוף ממשלתי בינלאומי לקביעת מדיניות לשונית. בין ההחלטות של ההתאחדות:
קביעת כללי איות משותפים ואחידים בשלוש המדינות
פיתוח משותף של אמצעי לימוד יקרים כגון ספרי יעץ
צבירת ניסיון והתמחות בתחום הוראת הלשון ההולנדית
העברת השתלמויות למורים להולנדית ולמתרגמים, בעיקר בהקשר האירופי
ההתאחדות תומכת גם בהוראת הלשון ההולנדית בגרמניה, בבלגיה ובצפון צרפת. ההתאחדות שואפת לקשרים הדוקים עם דרום אפריקה, אף על פי שמדינה זו אינה חברה בארגון, וזאת בשל מספרם הגבוה של דוברי האפריקאנס, שהיא שפה קרובה מאוד להולנדית. להתאחדות יש קשרים מיוחדים גם עם אינדונזיה, שאף בה עדיין מדוברת הלשון ההולנדית. להבדיל מארגונים מקבילים, בהתאחדות אין חברים משקיפים.
הספרון הירוק

עם הפרסומים החשובים של ההתאחדות נמנית "רשימת המילים בלשון ההולנדית" (Woordenlijst Nederlandse taal), הידועה יותר בכינויה "הסִפרון הירוק" (het Groene Boekje) בשל צבע עטיפת הספר. "הספרון הירוק" הוא המקור הרשמי והמוסמך בענייני איות ודקדוק בלשון ההולנדית. הוא בנוי כמילון, וכולל גם את צורות הריבוי של המילים, אבל אינו מכיל הגדרות.
המהדורה האחרונה של "הספרון הירוק" נתפרסמה בשנת 2005, והיא כוללת את רפורמת האיות, שלא נתקבלה היטב בציבור ההולנדי. בדצמבר 2005 הכריזו אמצעי התקשורת בהולנד על חרם נגד הספרון הירוק, ובאוגוסט 2006 הוציאו את "הספרון הלבן" מטעמם, הכולל הנחיות שונות מאלו של "הספרון הירוק". התוצאה היא שבשלהי העשור השני של המאה ה-21 קיימות שתי שיטות איות: ה"ירוקה", המשמשת בבתי הספר ואת פקידי הממשלה, וה"לבנה", המשמשת את אמצעי התקשורת. לעומת זאת, בבלגיה התקבלה הרפורמה ללא התנגדות.
המילון של פן דָלֶה (Van Dale), הידוע בכינוי Dikke Van Dale ("פן דלה העבה") בשל גודלו, נחשב למילון הרשמי של הלשון ההולנדית. הוא כולל שלושה כרכים ומהדורתו האחרונה, ה-14 במספר, יצאה בשנת 2005.
ההתאחדות עוסקת אך ורק בענייני לשון, ובכך היא שונה מארגונים בינלאומיים אחרים כגון התאחדות המדינות הדוברות פורטוגזית (Comunidade dos Países de Língua Portuguesa) או ארגון המדינות הדוברות צרפתית (La Francophonie), העוסקים גם בענייני תרבות.
מדריך הכתיב

ב-1998 פורסם "מדריך הכתיב של שפתנו" ("Spellingwijzer Onze Taal"), על ידי קבוצה של בלשנים מעמותת "שפתנו" ("Onze Taal"), יחד עם המחלקה ללשון של אוניברסיטת ברבנט. המדריך מבוסס על חוקי הכתיב הרשמיים ההולנדיים, הוא ידידותי למשתמש, קל להבנה ונוח לשימוש. לימים כונה "הספרון הלבן".
פרס הספרות ההולנדית

מאז שנת 1986 מעניקה ההתאחדות את פרס הספרות ההולנדית (Prijs der Nederlandse Letteren). הפרס קיים מאז שנת 1956, ומוענק פעם בשלוש שנים עבור פרוזה או שירה הולנדית מקורית. ועדת השרים העומדת בראש ההתאחדות ממנה את חבר השופטים העצמאי, שתפקידו לבחור את הזוכה.
הערות שוליים

↑  "רפורמת האיות" היא רפורמה פורמלית שהוכנסה הדרגתית לשימוש עד אוגוסט 2006, וכללה ביטול נהגים  משמעותיים, הקרובים לקיים בשפה הגרמנית, כדוגמת ביטול החובה לכתוב שמות עצם באות גדולה וביטול החיבור בין מילים.
↑  Jan Renkema, Harry Cohen, Diederik van Coillie, Wim  Daniels, Mance  Docter, Wil J.B. Hus , Louise Offeringa, Peter Smulders, Corriejanne Timmers, Toon Vandenheede (ע), SPELLINGWIJZER Onze Taal, 1998, Amsterdam: Contact, 1998, ISBN 9025423795. (בהולנדית)
| התאחדות הלשון ההולנדית |
| --- | --- | --- |
| חברות | בלגיה (פלנדריה) • הולנד • סורינאם |  |
| מועמדות להצטרפות | ארובה • סנט מארטן • קוראסאו |  |
| שותפות | אינדונזיה • דרום אפריקה |  |
אורתוגרפיה הולנדית • IJ • האימפריה ההולנדית • אפריקאנס • הולנדית • זיילנדית • פלמית
| --- | --- |
בקרת זהויות :  NLI: 987007327754205171  BIBSYS: 90738210  BnF: cb12167030g (data)  GND: 216296-9  ISNI: 0000 0004 1787 1427  LCCN: n81122591  NKC: ko2013747019  SUDOC: 03020531X  VIAF: 155663598   WorldCat (עם VIAF): 155663598 
"הספרון הירוק", מהדורת 1954
זאב חומסקי

| --- | --- |
אין תמונה חופשית
 לידה:  15 בינואר 1896 קופיל, אוקראינה 
 פטירה:  21 ביולי 1977  (בגיל 81) פילדלפיה, ארצות הברית 
 ענף מדעי:  בלשנות
 מקום מגורים:  פולין, ארצות הברית
 מקום לימודים:  אוניברסיטת ג'ונס הופקינס 
 מוסדות:  גראץ קולג' (1924–1969)  קהל קדוש מקווה ישראל 
 צאצאים:  נועם חומסקי 
 הערות:  יהודי, אביו של נועם חומסקי.
 תרומות עיקריות
 ספרי מחקר בלשון העברית ובלשון האנגלית.
 
זאב חומסקי (באנגלית: William Chomsky‏; 15 בינואר 1896 – 21 ביולי 1977) היה סופר עברי ובלשן.
קורות חיים

חומסקי נולד ב-1896 בעיירה קופל שבאימפריה הרוסית (כיום נמצאת העיר בתחומי אוקראינה). בשנת 1913, בהיותו כבן 18, היגר לארצות הברית. הוא התיישב תחילה בעיר בולטימור, וכמהגר צעיר היה פועל תעשייה. בשנת 1914 החל בעבודתו כמורה בבתי ספר יהודיים, ובה בעת השלים לימודיו באוניברסיטת ג'ונס הופקינס בבולטימור, ואחר כך באוניברסיטת פנסילבניה בפילדלפיה, ובדרופסי קולג' שבעיר.
בשנת 1922 עקר חומסקי לפילדלפיה, השתקע בה והיה מורה בגרץ קולג', ואף הפך למנהל בבית ספר ספרדי אורתודוקסי-דתי, ״מקווה ישראל״. הוא החל את כתיבתו העברית כבר בשנת 1918, ופרסם ב"לוח אחיעבר" מהגיליון הראשון. כל שנות ישיבתו בארצות הברית היה פעיל בתנועה העברית ובין סופרי העברית. כן כתב מאמרים חינוכיים ולשוניים רבים, שפרסם בעיתונות העברית שם, ב"הדאר", ב"בצרון", ב"שבילי החינוך" ובבמות עבריות אחרות.
מסוף שנות העשרים כתב חומסקי ספרים וספרונים לבתי הספר העבריים. וכן פרסם ספרי מחקר בלשון העברית ובלשון האנגלית.
הוא אביו של נועם חומסקי, אחד הבלשנים המפורסמים בעולם, ומתנגד חריף למדיניות החוץ של ארצות הברית וישראל.
מספריו

השפה ודקדוקה, גראץ קולג', פילדלפיה, 1947.
הספרים הבוכים, מאת זאב חומסקי, בעקבות בוקי בן יגלי, יהודה ליב קצנלסון, מצויר ביד ירמיהו פיינגאלד, ניו יורק 1948.
ספורי, קריאה ועברית למתחילים על פי השיטה הספורית, פילדלפיה תר"ץ 1930.
הלשון העברית בדרכי התפתחותה, הוצאת ראובן מס ירושלים, 1967.
דרכי הוראה ולמידה, ניו יורק תש"ח 1948.
אלדד הדני, אגדת עם, מאת זאב חומסקי, מאויר על ידי לורנס דרסר, ניו יורק 1953.
מספריו > ממאמריו

'אלעזר בן יהודה, איש החזון והמעש', הדאר נב (תשל"ג 1973).
'בעיות הוראתן של הלשון העברית ושל התרבות העברית באמריקה', בתוך: מנחם זהרי, אריה טרטקובר, חיים אורמיאן (עורכים) הגות עברית באמריקה, כרך ג, תל אביב תשל"ד 1974.
'החינוך היהודי באמריקה במאה הנוכחית', הדאר נה (תשל"ו 1976).
'היסטוריה של הלשון', בתוך: ילקוט הלשון, ירושלים תשל"ז 1977.
'הזרם הגרמני בהגירת היהודים לארצות הברית במאה ה-19', הדאר נה (תשל"ו 1976).
'צורות מוקשות בדקדוק לשון המקרא והמשנה', בתוך: זבולון רביד (עורך), ספר שרפשטיין, תל אביב תש"ל 1970.
'ראשית החינוך היהודי על אדמת אמריקה ממחצית המאה הי"ט ועד סופה', הדאר נה (תשל"ו 1976).
'תרומת המדקדקים בימה"ב לחקר הלשון העברית', פרקים (ביטאון האקדמיה העברית באמריקה) תשכ"ו 1966.
ויליאם ג'ייקוב באר

| --- | --- |

 לידה:  29 בינואר 1860 סינסינטי, ארצות הברית 
 פטירה:  21 בספטמבר 1941 (בגיל 81) איסט אורנג', ארצות הברית 
 מקום קבורה:  בית הקברות רוזדייל 
 מקום לימודים:  האקדמיה לאמנות יפה, מינכן 
 חתימה:   
 
ויליאם ג'ייקוב באר (באנגלית: William Jacob Baer‏; 29 בינואר 1860 – 21 בספטמבר 1941) היה אמן אמריקאי, שנחשב כצייר המיניאטורות האמריקאי החשוב ביותר.
ביוגרפיה

ויליאם ג'ייקוב באר נולד בסינסינטי, אוהיו ב-29 בינואר 1860. הוא היה חניך ליתוגרפיה בחברת דונלדסון בסינסינטי בין השנים 1876 לבין 1879. באותה תקופה למד בערב בבית הספר לעיצוב מקמיקן אצל לואי רביסו. הוא המשיך את הכשרתו במינכן באקדמיה המלכותית בין השנים 1880 עד 1884, ולמד ציור שמן אצל לודוויג פון לופץ. הוא קיבל מדליות בכל הקורסים שלו, והאקדמיה רכשה את אחד מציורי צבעי המים שלו.
עם שובו לארצות הברית התמקם באר במושבת האמנות מונטקלייר שבניו ג'רזי כדי להמשיך בקריירה שלו כצייר ז'אנר, צייר פורטרטים ומורה. הוא נמשך לשם על ידי חברו, המאייר אלכסנדר דרייק. דרייק עודד אותו ללמד שיעורי תחריט ושרטוט בשחור-לבן למאיירים. חברי הכיתה זכו לכינוי "קרבונארי".
בשנת 1888 באר הפך למדריך בראונד לייק, ניו יורק, בשיעורי קיץ.
ב־1892 וב-1893 הפך מצייר דמויות לצייר מיניאטורות - הן של דיוקנאות והן נושאים אחרים, בתחילה בחסותו של אלפרד קורנינג קלארק, ועד מהרה באר הפך למיניאטוריסט הנודע ביותר במדינה ועמד בראש ציירי המיניאטורות, תחייה אמנותית שהחלה באותה תקופה. הוא היה הנשיא הראשון של האגודה האמריקאית לציירי מיניאטורות, ניו יורק.
באר הציג ביריד העולמי בשיקגו בשנת 1893. בניו יורק ובתערוכת פריז בשנת 1900 הוענקו לבאר מדליות. הוא גם הציג קבוע באקדמיה הלאומית לעיצוב, ניו יורק, במכון לאמנות בשיקגו ובאקדמיה לאמנות של פנסילבניה.
בשנת 1913 נבחר באר לעמית באקדמיה הלאומית לעיצוב.
באר נפטר במזרח אורנג', ניו ג'רזי ב־21 בספטמבר 1941.
הערות שוליים

↑  Chisholm, Hugh, ed. (1911). "Baer, William Jacob" . Encyclopædia Britannica (11th ed.). Cambridge University Press.
↑  "William Jacob Baer"
↑  Carr, Carolyn Kinder, Revisiting the White City: American Art at the 1893 World's Fair, National Portrait Gallery, 1993.
| --- | --- |
בקרת זהויות :  GND: 1079046984  ISNI: 0000 0000 6705 598X  LCCN: no2002011978  RKD: 3496  SNAC: w6xs73m3  ULAN: 500024490  VIAF: 34118567   WorldCat (עם VIAF): 34118567 
באר, אליזבת קנדל.
ויליאם ג'נאוסט

| --- | --- |

 לידה:  1907 מיניאפוליס, ארצות הברית 
 פטירה:  4 במרץ 1945 (בגיל 38 בערך) 
 מדינה:  ארצות הברית 
 השתייכות:  חיל הנחתים של ארצות הברית 
 דרגה:  סרג'נט (דרגה) 
 פעולות ומבצעים
 מלחמת העולם השנייה  קרב איוו ג'ימה 
 עיטורים
 כוכב הארד  לב הארגמן 
 
הנפת הדגל השני באיוו ג'ימה. צילם:ביל ג'נאוסט
ויליאם הומר "ביל" גֶ'נָאוּסְט (באנגלית: William Homer "Bill" Genaust; ‏ 1907 – 4 במרץ 1945) היה צלם של חיל הנחתים האמריקני. ביום הרביעי של קרב איוו ג'ימה צילם ג'נאוסט סרטון 16 מ"מ בו נראית הנפת הדגל השנייה על הר סוריבאצ'י. אף על פי כן, לא זכה ג'נאוסט לראות את הסרטון אותו צילם ואת ההצלחה שלה זכה, שכן נהרג במהלך הקרב מירי חיילים יפנים.
ביוגרפיה

ביל ג'נאוסט נולד במיניאפוליס שבמינסוטה. לפני שנחת על חופי איוו ג'ימה, הוא הוצב באי סאיפאן וצילם את הקרב שהתחולל בו. במהלך הקרב נפצע והיה מועמד לקבלת עיטור גבורה. ב-23 בפברואר 1945 עלה ג'נאוסט לפסגת הר סוריבאצ'י וצילם את הסרטון כשהוא עומד בצמוד לג'ו רוזנטל, שצילם גם הוא את אותה ההנפה וזכה על כך בפרס פוליצר. פרט לסרטון זה, ג'נאוסט צילם עוד מספר תצלומים מפסגת ההר. באחד מהם נראה רוזנטל מצלם קבוצה של חיילי נחתים על פסגת ההר כשלידם דגל ארצות הברית.
ב-4 במרץ 1945, תשעה ימים לאחר צילום הסרטון, נהרג ג'נאוסט מירי חיילים יפנים במערה הנמצאת ב"גבעה 362A". כיום מאמינים כי מספר חיילים ביקשו מג'נאוסט להשתמש במצלמתו כדי להאיר את דרכם במערה, וכשעשה זאת הוא נורה ונהרג. לאחר קרב יריות נכבשה המערה, ולאחר סדרת פיצוצים בכניסה אליה היא נחסמה ונאטמה, כשגופתו של ג'נאוסט עדיין בתוכה. על אף שהסרט אותו צילם ג'נאוסט נצפה תדיר, שמו לא נחשף ולא ניתן לו קרדיט על צילומו. לאחר שנים של מאבק זכה ג'נאוסט להכרה רשמית. ב-1995 הוצב על פסגת הר סוריבאצ'י שלט ברונזה לזכרו. דמותו של ג'נאוסט מופיעה גם בסרטו של קלינט איסטווד, "גיבורי הדגל".
במרוצת השנים נעשו מספר ניסיונות לאיתור גופתו של ג'נאוסט, רובן ככולן בשנות האלפיים. עם זאת כל הניסיונות כשלו וגופתו טרם נמצאה.
הערות שוליים

↑  http://www.iwojima.com/raising/lflagj.gif
↑  Team Find Two Possible Sites in Search for Remains of Marine From Iwo Jima Flag-Raising
| --- | --- |
בקרת זהויות :  GND: 121453979  LCCN: n95104709  PIC: 275916  SNAC: w6524pq8  VIAF: 1047159474331127662265   WorldCat (עם VIAF): 1047159474331127662265
הת'ר גרינווד

הת'ר גרינווד הרפר (באנגלית: Heather Greenwood Harper; נולדה בשנת 1958) היא שחיינית עבר אמריקאית. היא אלופת עולם ושיאנית עולם במשחה ל-400 מטר חופשי.
ביוגרפיה

גרינווד גדלה בפרזנו, קליפורניה. היא התאמנה בהדרכת אביה, רון במועדון השחייה המקומי. היא למדה באוניברסיטת דרום קליפורניה.
ביוגרפיה > אלופת עולם

באליפות העולם הראשונה בשחייה שנערכה בבלגרד, אז יוגוסלביה בשנת 1973 זכתה גרינווד בשתי מדליות, זהב וכסף. מדליית זהב במשחה ל-400 מטר חופשי בתוצאה של 4:20.28 דקות, לפני בת ארצה קינה רותהמר (4:21.50 דקות) ונובלה קליגאריס מאיטליה (4:21.79 דקות). מדליית כסף במשחה שליחות 4x00 מטר חופשי בתוצאה של 3:55.52 דקות, אחרי מזרח גרמניה שקבעה שיא עולם חדש של 3:52.45 דקות ולפני מערב גרמניה (3:58.88 דקות).
ביוגרפיה > שיאנית עולם

בתחרות שחייה (בריכה של 25 מטר) שנערכה בברמן, מערב גרמניה בפברואר 1974 קבעה גרינווד שיאי ארצות הברית במשחים ל-200 מטר, ל-400 מטר ול-800 מטר חופשי. ארבעה חודשים לאחר מכן, בתחרות הזמנה שנערכה בסנטה קלרה, קליפורניה ב-28 ביוני היא קבעה במשחה ל-400 מטר חופשי שיא עולם חדש של 4:17.33 דקות, שיפור לשיא העולם בן השנה של קינה רותהמר (4:18.07 דקות). שיא זה החזיק מעמד חודשיים ונשבר על ידי בת ארצה שירלי בבשוף (4:15.77 דקות).
באליפות העולם בשחייה שנערכה בסנטיאגו דה קאלי, קולומביה בשנת 1975 זכתה גרינווד בשתי מדליות כסף, במשחה ל-800 מטר חופשי בתוצאה של 8:48.88 דקות, אחרי ג'ניפר טורול מאוסטרליה שקבעה שיא אליפות חדש של 8:44.75 דקות ולפני כוכבת האליפות שירלי בבשוף (8:53.22 דקות) ובמשחה שליחות 4x100 מטר חופשי לאחר ששחתה בשלב המוקדמות.
לאחר שלא הצליחה להיכלל בנבחרת ארצות הברית לאולימפיאדת מונטריאול (1976) פרשה גרינווד משחייה תחרותית.
ראו גם

התפתחות שיא העולם במשחה ל-400 מטר חופשי
הת'ר זר

| --- | --- |
אין תמונה חופשית
 לידה:  המאה ה־20 
 ענף מדעי:  רפואה
 מקום לימודים:  אוניברסיטת ויטווטרסראנד  המכללה לרופאים וכירורגים של אוניברסיטת קולומביה  אוניברסיטת קייפטאון 
 מוסדות:  אוניברסיטת קייפטאון בית החולים לילדים של הצלב האדום
 פרסים והוקרה:  פרס למחקר ע"ש אלן פיפר (2017)  פרס לוריאל-אונסק״ו לנשים במדע  חבר האקדמיה למדע של דרום אפריקה 
 בן זוג:  דן שטיין
 
הת'ר זר (באנגלית: Heather Zar) היא רופאה וחוקרת אפריקאית שמתמחה במחלות נשימה בקרב ילדים. זר היא יו"ר המחלקה לרפואת ילדים בבית החולים של הצלב האדום (RCH) ומנהלת את היחידה SA-MRC באוניברסיטה לבריאות הילד והמתבגר של קייפטאון (UCT), דרום אפריקה.
השכלה

הת'ר זר למדה תואר רפואי באוניברסיטת וויטווטרסרנד ובמהלכו גם עזרה להקים מרפאות באזורים עניים. בבית החולים כריס האני-בראגוואנת, המשיכה לעבור הכשרה רפואית בדגש על רפואת ילדים. היא רצתה להעמיק את ניסיונה בתחום ולכן בסוף שנות ה-80 עזבה זר להכשרה נוספת בארצות הברית. תחילה הייתה במרכז הרפואי היהודי בלונג איילנד והתעסקה ברפואת ילדים. לאחר מכן, המשיכה את הכשרתה בבית החולים לילדים של המרכז הרפואי אוניברסיטת קולומביה, שם התמחתה ברפואת ריאות ילדים. עם סיום הדוקטורט החליטה זר לחזור לאפריקה, יחד עם בעלה דן שטיין.
קריירה ומחקר

עבודתה של זר התמקדה בדלקת ריאות, אסתמה, שחפת ומחלות ריאה הקשורות ב-HIV.
מחלות בדרכי הנשימה, כגון דלקת ריאות, שחפת ואסתמה, הן גורמי תחלואה ותמותה מובילים בקרב ילדים ברחבי העולם, אך במיוחד אצל ילדים באפריקה. זר השקיעה יותר מעשור בפיתוח אסטרטגיות להתמודדות עם התנאים הללו ומדגישה את הצורך בהתקדמות הגישה והטיפול בנוגע לבריאות הילדים באפריקה. הקריירה שלה הדגישה את האתגרים הרבים בתחום של בריאות הילד בעולם המתפתח, אך גם הראתה, כיצד מחקר קליני והסברה יכולים לעשות הבדל משמעותי. מחקריה יצרו את ההבנה שבריאות הילד בדרום אפריקה לא חייבת להישאר ירודה כל כך, ושיש דרכים לפתור בעיות הבריאות אפילו באזורים העניים ביותר.
לאחר שחזרה מארצות הברית לאפריקה, לקחה זר תפקיד ב-RCH - בית החולים הגדול ביותר בדרום אפריקה עם כ-25,000 ילדים מאושפזים מדי שנה. לאחר זמן מה, זר שמה לב שבבית החולים נותנים לילדים תרופות בליעה במקום משאפים כדרך לטיפול באסתמה, בין היתר בגלל העלות הגבוהה של מרווחים (spacers). כתוצאה מכך, הטיפול באסתמה של הילדים לא היה מיטבי. כדי לטפל בבעיה פיתחו זר וצוותה חלופה בעלות נמוכה. החלופה בנויה מבקבוק פלסטיק של 500 מ"ל ולאחר עיצוב מחדש של הבקבוק ניתן להשתמש בו כמרווח. לאחר מספר מחקרים וניסויים קליניים הוכח שהמכשיר יעיל, וכעת הוא מיושם באופן נרחב ומהווה חלק מהיוזמה העולמית לאסתמה.
בנוסף, תרומתה של זר התבטאה גם בחקר דלקת ריאות בילדות והשפעת HIV. מחקריה בנושא שיפרו את ההבנה של הגורמים לדלקת ריאות וגם של אסטרטגיות למניעה וטיפול.
עוד מוקד בו פעלה היה שחפת. זר וצוותה היו הראשונים להוכיח שליחה יכולה להיות דרך יעילה לזיהוי שחפת. בנוסף, במחקר שערכה הראתה כי מתן איזוניאזיד לילדים הנגועים ב-HIV הפחית את שכיחות השחפת בכ-70% ואת התמותה בכ-60%. זר הצליחה למצוא ולהוכיח דרכים יעילות לזיהוי שחפת ולטיפול בה.
זר היא נשיאה לשעבר של הפורום הבינלאומי לנשימה, נשיאה לשעבר של האגודה הפאן-אפריקנית לחזה, ומשמשת כיועצת ל-WHO (ארגון הבריאות העולמי), UNICEF (קרן החירום הבינלאומית של האו"ם לילדים) וקרן גייטס. היא יושבת ראש הוועדה הטכנית המייעצת של ארגון הבריאות העולמי להתערבויות מונעות של RSV.
פרסים

· 2010- פרס בקונגרס הבינלאומי לרפואת ריאות ילדים על מנהיגות יוצאת דופן ושירות מכובד לילדים עם הצורך הגדול ביותר.
· 2014- פרס בריאות הריאות העולמי על ידי האגודה האמריקאית לחזה. המומחה הראשונה מאפריקה שקיבלה פרס זה והראשונה שמתמחה בבריאות ילדים.
· 2018- פרס L’Oréal-UNESCO לנשים במדע עבור אפריקה ומדינות ערב.
· 2018- פרס אלן פיפר שהוענק על ידי אוניברסיטת קייפטאון.
· 2020- מדליית הפלטינום SA-MRC עבור תרומות לאורך החיים.
הערות שוליים

1 2 3  PROF. HEATHER ZAR, PAN AFRICAN THORACIC SOCIETY
1 2 3 4 5 6  Tony Kirby, Heather Zar—improving lung health for children in Africa, THE LANCET
1 2  Prof Heather Zar, UNIVERSTY OF CAPE TOWN LUNG INSTITUTE
1 2  Heather Zar, INTERNATIONAL ACHIEVEMENTS RESEARCH CENTER
| --- | --- |
בקרת זהויות :  NLI: 987007390721105171  GND: 1208214748  ISNI: 0000 0004 9912 2971  LCCN: no2018024795  ORCID: 0000-0002-9046-759X  VIAF: 15152023633803310918   WorldCat (עם VIAF): 15152023633803310918
המוזיאון לאמנות ישנה וחדשה

| --- | --- |

 מידע כללי
 סוג:  אמנות מודרנית, אמנות עכשווית, אמנות העת העתיקה
 כתובת:  הובארט 
 מיקום:  הובארט, טסמניה, אוסטרליה
 מדינה:  אוסטרליה 
 בעלים:  דייוויד וולש
 מייסדים:  דייויד וולש 
 מבקרים בשנה:  366,534 (2016)
 הקמה ובנייה
 תקופת הבנייה:  ?–2011
 תאריך פתיחה רשמי:  21 בינואר 2011 
 אדריכל:  פנדר קצאלידיס
 קואורדינטות:  42°48′46″S 147°15′40″E﻿ / ﻿42.8128°S 147.261°E﻿ / -42.8128; 147.261
 www.mona.net.au
 he
 
המוזיאון לאמנות ישנה וחדשה (באנגלית: The Museum of Old and New Art, בראשי תיבות: MONA, מוֹנה) הוא מוזיאון לאמנות הממוקם בתוך יקב מורילה בחצי האי ברידייל בהובארט, טסמניה, אוסטרליה. זהו המוזיאון הגדול ביותר במימון פרטי בחצי הכדור הדרומי. המוזיאון מאכלס אמנות מהעת העתיקה, אמנות מודרנית ואמנות עכשווית מהאוסף של דייוויד וולש. מוכר בזכות העיסוק בנושאים של מין ומוות, המוזיאון תואר על ידי וולש בתור " דיסנילנד מבוגר וחתרני".
המוזיאון נפתח רשמית ב-21 בינואר 2011. לצד האוסף המקורה המתעדכן לעיתים תדירות, המוזיאון מארח גם את פסטיבלי המוזיקה והאמנות "MOFO" ו-"Dark MOFO" הכוללים אמנות ציבורית, מיצגים, והופעות חיות.
היסטוריה

לפני הקמת המונה, האתר אכלס את מוזיאון מורילה לעתיקות, שנוסד בשנת 2001 על ידי המיליונר הטסמני דייוויד וולש. המוזיאון נסגר ב-20 במאי 2006 כדי לעבור שיפוצים ותוספות בעלות 75 מיליון דולר.
המוזיאון החדש נפתח רשמית ב-21 בינואר 2011, במקביל לפסטיבל MOFO השלישי. באירוע מסיבת הפתיחה אחר הצהריים השתתפו 1,350 אורחים מוזמנים. 2,500 אורחים מהציבור נבחרו באקראי לאירועי הערב שכלל הופעות של The DC3, True Live, Scientists of Modern Music, Wire, Health ו-The Cruel Sea.